
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 264 

10 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κατηγοριών των παροχών και διευκολύν¬ 
σεων, οι οποίες συνυπολογίζονται στις εκλογικές 


δαπάνες των πολιτικών κομμάτων και συνασπι¬ 
σμών και των υποψήφιων βουλευτών. 1 

Καθορισμός αποζημίωσης του ειδικού συνεργείου 
των υπαλλήλων των Δ/νσεων Εκλογών και Μηχ/σης 
και Η.Ε.Σ. του ΥΠ.ΕΣ.Δ.Δ.Α. 2 


ΑΠΟΦΑΣΕΙ Σ 

Αριθ. 9941 (1) 

Καθορισμός κατηγοριών των παροχών και διευκολύνσε¬ 
ων, οι οποίες συνυπολογίζονται στις εκλογικές δαπά¬ 
νες των πολιτικών κομμάτων και συνασπισμών και των 
υποψήφιων βουλευτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α) Τις διατάξεις των άρθρων 5 παρ. 4 και 6 παρ. 4 του Ν. 
3023/2002 (ΦΕΚ 146 Α') "Χρηματοδότηση των πολιτικών 
κομμάτων από το Κράτος. Έσοδα και δαπάνες, προβολή, 
δημοσιότητα και έλεγχος των οικονομικών των πολιτικών 
κομμάτων και των υποψήφιων βουλευτών". 

β) Την πρόταση της Διακομματικής Επιτροπής Εκλογών 
κατά τη συνεδρίαση της 5ης Φεβρουάριου 2004. 

γ) Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ 137 Α'), το οποίο 
προστέθηκε με το άρθρο 27 του Ν. 2081/1992 "Ρύθμιση 
του θεσμού των επιμελητηρίων κ.λ.π" (ΦΕΚ 154 Α') και 
αντικαταστάθηκεμετο άρθρο 1 παρ. 2ατου Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (ΦΕΚ 38 Α'). 

δ) Τις διατάξεις του άρθρου 22 παρ. 3 του Ν. 2362/95 
(247 Α'). 

ε) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 


στ) Την 106956/863/Α0006/15.7.03 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών "Για την ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών" (985 Β), αποφασίζουμε: 

1. Στις παροχές και διευκολύνσεις, που συνυπολογίζο¬ 
νται στις εκλογικές δαπάνες των πολιτικών κομμάτων ή 
συνασπισμών κομμάτων και των υποψηφίων βουλευτών, 
συμπεριλαμβάνονται και η διάθεση ή παραχώρηση δωρε¬ 
άν ή με μειωμένο αντάλλαγμα αγαθών και υπηρεσιών που 
αφορούν: 

α) Τη χρήση από τα κόμματα ακινήτων ως εκλογικών κέ¬ 
ντρων καθώς και των πολιτικών γραφείων των υποψήφιων 
βουλευτών. 

β) Τη χρήση αιθουσών ή άλλων κλειστών χώρων χωρη¬ 
τικότητας άνω των πεντακοσίων ατόμων για τη διοργάνω¬ 
ση κάθε είδους εκδηλώσεων. 

γ) Την έκδοση εντύπων πολιτικού περιεχομένου και τα 
ταχυδρομικά τέλη για την αποστολή τους. 

δ) Την καταχώρηση διαφημιστικών μηνυμάτων στον τύ¬ 
πο. 

ε) Τη χρησιμοποίηση υπηρεσιών που παρέχονται από 
επιχειρήσεις διαφημίσεων και δημοσίων σχέσεων. 

2. Η αξία των υπηρεσιών που αναφέρεται στην παρά¬ 
γραφο 1 αποτιμάταιωςεξής: 

α) Μίσθωμα για τη χρήση ακινήτων ως εκλογικών κέ¬ 
ντρων θεωρείται το τριπλάσιο ποσό της τιμής ζώνης στις 
περιοχές που ισχύει το αντικειμενικό σύστημα, όπως τού¬ 
το προβλέπεται κάθε φορά από την αντίστοιχη νομοθε¬ 
σία. 

β) Τίμημα για την καταχώρηση μηνυμάτων θεωρείται το 
ποσό που προκύπτει από τον τιμοκατάλογο που υποβλή¬ 
θηκε από έντυπο (εφημερίδα ή περιοδικό) σύμφωνα με 
την παράγραφο 2 του άρθρου 12 του Ν. 2328/1995, όπως 
αντικαταστάθηκε με την παράγραφο 1 του άρθρου 33 του 
Ν.2429/1996. Αν δεν έχει υποβληθεί τέτοιος κατάλογος 
τεκμαίρονται οι τιμές που προβλέπονται από την ίδια διά¬ 
ταξη για την περίπτωση αυτή. 

Εφόσον έχει καθοριστεί ειδικό τιμολόγιο για τη διαφη¬ 
μιστική καμπάνια των πολιτικών κομμάτων στον τύπο, 
λαμβάνονται υπόψη τα ποσά που προκύπτουν από το τι¬ 
μολόγιο αυτό. 

γ) Αμοιβή, τίμημα ή αντάλλαγμα για τις υπηρεσίες των 
περιπτώσεων β, γ, δ και στ της παραγράφου 1, θεωρείται 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


το ποσό που καταβάλλεται συνήθως με βάση τις αντί¬ 
στοιχες τιμές της αγοράς. 

3. Τα ποσά που προκύπτουν από την κατά τις παραπά¬ 
νω παραγράφους αποτίμηση περιλαμβάνονται στον ισο¬ 
λογισμό και στην ειδική έκθεση εκλογικών εσόδων και δα¬ 
πανών των κομμάτων και των συνασπισμών κομμάτων 
σύμφωνα με το άρθρο 18 του Ν. 3023/2002 και στην κα¬ 
τάσταση εκλογικών εσόδων - δαπανών των υποψηφίων 
βουλευτών σύμφωνα με το άρθρο 20 του ίδιου νόμου. Η 
αποτίμηση των παραπάνω παροχών και διευκολύνσεων 
γίνεται από τα κατά το άρθρο 15 του Ν. 3023/2002 πρό¬ 
σωπα και ο τελικός έλεγχος από την επιτροπή του άρθρου 
21 του ίδιου νόμου. 

4. Για την εφαρμογή του Ν. 3023/2002 τεκμαίρεται ότι 
το πολιτικό κόμμα ή συνασπισμός κομμάτων ή ο υποψή¬ 
φιος βουλευτής κατέβαλλε τα ποσά που προκύπτουν βά¬ 
σει της προηγούμενης παραγράφου, εκτός αν από τα οι¬ 
κεία παραστατικά προκύπτει καταβολή ανώτερου ποσού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

-♦- 

Αριθ. 9940 (2) 

Καθορισμός αποζημίωσης του ειδικού συνεργείου των 
υπαλλήλων των Δ/νσεων Εκλογών και Μηχ/σης και 
Η.Ε.Σ. του ΥΠ.ΕΣ.Δ.Δ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθρων 25 και 131 του Π.Δ. 
351/2003 "Κωδικοποίηση σε ενιαίο κείμενο των διατάξεων 
της νομοθεσίας για την εκλογή βουλευτών" (ΦΕΚ316 Α'). 

2. Τις διατάξεις του Ν. 1180/1981 "περί εκλογής αντι¬ 
προσώπων εις την Συνέλευσιν των Ευρωπαϊκών Κοινοτή¬ 
των (Ευρωπαϊκόν Κοινοβούλιον) και άλλων τινών διατάξε¬ 
ων". 

3. Τις διατάξεις του Ν. 1427/84 "Άσκηση του εκλογικού 
δικαιώματος κατά τις εκλογές του Ευρωπαϊκού Κοινο¬ 
βουλίου από τους Έλληνες που διαμένουν στο έδαφος 
των λοιπών κρατών της Ευρωπαϊκής Οικονομικής Κοινό¬ 
τητας". 

4. Τις διατάξεις του Ν. 3146/23.5.2003. "Οργάνωση και 
άσκηση του εκλογικού δικαιώματος των ετεροδημοτών 
και άλλες διατάξεις" (ΦΕΚ 125 Α'). 

5. Το γεγονός ότι, στις 7 Μαρτίου και στις 13 Ιουνίου 
2004, θα διεξαχθούν δύο εκλογικές αναμετρήσεις αντί¬ 
στοιχα και παρίσταται έκτακτη και επιτακτική ανάγκη να 
συντελεστούν εργασίες για την προετοιμασία και διενέρ¬ 
γειά τους, οι οποίες συνίστανται στα εξής: 

Ανακοίνωση, συγκέντρωση αποτελεσμάτων, διανομή 
εκλογικού υλικού, ψηφοφορία ετεροδημοτών, ολοκλή¬ 
ρωση εργασιών ενημέρωσης εκλογικών καταλόγων, 
εκτύπωση και αποστολή εκλογικών καταλόγων στις 


εμπλεκόμενες με τις εκλογές υπηρεσίες και Προξενεία, 
δημιουργία εκλογικών τμημάτων στις χώρες - μέλη της 
Ε.Ε., εκτυπώσεις εντύπων Εφορευτικών Επιτροπών, κω¬ 
δικοποίηση εκλογικής νομοθεσίας κ.λ.π. 

6. Το γεγονός ότι, απαιτείται να εξασφαλιστεί η έγκαιρη 
και μέσα στις εξαιρετικά πιεστικές προθεσμίες εκτέλεση 
και περάτωση όλων των προαναφερομένων εργασιών 
από το υπάρχον προσωπικό των δύο Δ/νσεων του 
ΥΠ.ΕΣ.Δ.Δ.Α. 

7. Την 2/80345/0004/8.11.99 κοινή υπουργική απόφαση 
"Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91". 

8. Την 1065956/863/Α0006/15.7.2003 κοινή απόφαση 
του Υπουργού Οικονομίας και Οικονομικών "Καθορισμός 
αρμοδιοτήτων των Υφυπουργών Οικονομικών (Β' 985). 

9. Την 6892/4.2.2004 απόφαση του Υπουργού ΕΣ.Δ.Δ.Α. 
"περί συγκρότησης ειδικού εκλογικού συνεργείου με 
αποζημίωση για την αντιμετώπιση εκτάκτων επειγουσών 
αναγκών, για την προετοιμασία και διενέργεια των γενι¬ 
κών βουλευτικών εκλογών και των εκλογών για την ανά¬ 
δειξη μελών στο Ευρωπαϊκό Κοινοβούλιο". 

10. Το γεγονός ότι, από τις διατάξεις της παρούσας 
προκαλείται δαπάνη σε βάρος του Κρατικού Προϋπολο¬ 
γισμού του Ειδικού Φορέα 07-130 "ΕΚΛΟΓΕΣ" και ΚΑΕ 
5262 το ύψος της οποίας ανέρχεται στο ποσό των τριακο- 
σίων εξήντα επτά χιλιάδων διακοσίων ΕΨΒΟ (367.200 €), 
αποφασίζουμε: 

1. Καθορίζουμε την αποζημίωση του ειδικού συνεργεί¬ 
ου που συγκροτήθηκε με την 6892/4.2.2004 απόφαση του 
Υπουργού ΕΣ.Δ.Δ.Α., σε 720 ΕΨΗΟ μηνιαίως, για τον κα¬ 
θένα από τους ογδόντα πέντε (85) υπαλλήλους που υπη¬ 
ρετούν στις Δ/νσεις Εκλογών και Μηχ/σης και Η.Ε.Σ., του 
ΥΠ.ΕΣ.Δ.Δ.Α., οι οποίοι προσφέρουν υπηρεσία πέραν 
από το κανονικό ωράριο εργασίας και σε καθημερινή βά¬ 
ση, καθώς και τις μη εργάσιμες ημέρες και αργίες, για τις 
έκτακτες ανάγκες προπαρασκευής και διενέργειας των 
βουλευτικών εκλογών της 7ης Μαρτίου 2004 και των 
εκλογών για την ανάδειξη μελών στο Ευρωπαϊκό Κοινο¬ 
βούλιο της 13ης Ιουνίου 2004, όπως αυτές καθορίζονται 
στις παρ. 5 και 6 του σκεπτικού της παρούσας. 

2. Ορίζουμε όπως, η πληρωμή της παραπάνω ειδικής 
αποζημίωσης στους δικαιούχους, ενεργείται στο τέλος 
κάθε δεδουλευμένου μήνα, με βάση ονομαστική κατά¬ 
σταση αυτών, στην οποία θα βεβαιώνεται από τους προϊ¬ 
σταμένους τους η προσφορά πραγματικής εργασίας 
σύμφωνα με τους όρους της απόφασης αυτής και με 
βάση τα τηρούμενα δελτία καθημερινής παρουσίας των 
παραπάνω υπαλλήλων. 

Η δαπάνη που θα απαιτηθεί για την αποζημίωση του 
προσωπικού του ανωτέρω συνεργείου θα βαρύνει την πί¬ 
στωση του Ειδικού Φορέα 07-130 "ΕΚΛΟΓΕΣ" και ΚΑΕ 
5262του Προϋπολογισμού Εξόδωντου ΥΠ.ΕΣ.Δ.Δ.Α., οι¬ 
κονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






